alexandrainst/scandi-wiki huggingface dataset:
Blodfasan

Blodfasan (Ithaginis cruentus) er ein asiatisk fugl i familien fasanfuglar i ordenen hønsefuglar.

Blodfasan var nasjonalfugl for det tidlegare Kongeriket Sikkim, og er delstatsfugl for noverande Sikkim i India.

Utsjånad og læte 
Blodfasanen er ein ganske liten (hann 44-48 cm, ho 39,5-42 cm) og rapphønelik fasan med hovuddusk, raude bein og raud bar hud kring auget. Hannen er kvitstreka grå på oversida, lyst grønaktig under og blodraud på strupen og deler av halen, av og til òg i ulikt omfang på brystet. Hoa har grå dusk og nakke, rustoransje andlet, mørkebrun oversida og rustbrun underside. Dei ulike underartane varierer i mønsteret av svart og raudt i andletet og utbreiinga av det raude på brystet. Revirlætet er ein serie hese skrik som i engelsk litteratur blir attgjeve «glee-glee-keweee!-keweee!-keweee!».

Utbreiing og systematikk 
Blodfasanen er plassert som einaste art i slekta Ithaginis. Ein deler han inn i 14 underartar med følgjande utbreiing:

 Ithaginis cruentus cruentus – nordlege Nepal og nordvestre Bhutan
 Ithaginis cruentus affinis –  Sikkim
 Ithaginis cruentus tibetanus – austlege Bhutan og sørlege Tibet
 Ithaginis cruentus kuseri – nordaustre India (øvre Assam) og sydöstra Tibet
 Ithaginis cruentus geoffroyi – vestlege Kina (vestlege Sichuan) og søraustre Tibet
 Ithaginis cruentus marionae – nordvestre Yunnan i Kina og nordaustre Myanmar
 Ithaginis cruentus rocki – Mekongdalen i nordvestre Yunnan
 Ithaginis cruentus holoptilus – Likiangdistriktet i Yunnan
 Ithaginis cruentus clarkei – fjelltrakter i Likiang i nordvestre Yunnan
 Ithaginis cruentus michaelis – Nan Shan-fjella i nordvestre Gansu
 Ithaginis cruentus beicki – nordaustre Qinghai og tilgrensande Gansu
 Ithaginis cruentus berezowskii – fjelltrakter i sørlege Gansu og nordlege Sichuan
 Ithaginis cruentus annae – fjelltrakter i nordvestre Sichuan
 Ithaginis cruentus sinensis – Tsinlingbergen i sørlege Shaanxi og sørvestre Hunan

Underarten holoptilus blir ofte inkludert i rocki og annae i berezowskii.

Levesett 
I Nepal finst arten i høgda med rhododendronvekstar og andre typar buskområde mellom 3200 og 4500 meter. På vinterstida søkjer han seg til lågare regionar ned til 2500 meter over havet, varierande geografisk og etter vêrlag. Arten lever hovudsakleg av mos, lauv og grasskot, men ein har òg observert at han et insekt. Fuglen legg egg frå midten av april til slutten av juni.

Status og trugslar 
Arten har eit stort utbreiingsområde og ein stor populasjon, men ein trur talet er redusert på grunn av habitattap og jakt. Nedgangen er likevel ikkje tilstrekkeleg kraftig til at han skal vurderast som truga. Den internasjonale naturvernsunionen IUCN kategoriserer derfor arten som livskraftig (LC).

Kjelder 

Denne artikkelen bygger på «Blodfasan» frå ,  den 31. august 2021.

Bakgrunnsstoff 

 Bilde og film på Internet Bird Collection
 Læte på xeno-canto.org

Fuglar i den palearktiske regionen
Fuglar i den orientalske regionen
Fasanfamilien
Fuglar i Bhutan
Fuglar i Kina
Fuglar i Nepal
Fuglar i Tibet
Sikkim
Fuglar i Himalaya
Brit Volden

Brit Volden () er ein tidlegare orienteringsløpar frå Oslo. Ho vart nordisk meister i 1984 og 1986, dessutan vann ho tre stafett-gull i nordiske meisterskap og eitt VM-gull. Volden vart fire gongar norsk meister individuelt, åra 1981-84 var ho med om å vinne fire NM-gull i stafett for Bækkelaget SK.

Aktiv
Volden slo gjennom 19 år gammal, då ho var med å vinne VM-sølv i stafett for Noreg. Ho tok også NM-sølv på klassisk distansen, ein prestasjon ho gjentok året etter, begge gongane måtte ho sjå seg slått av Anne Berit Eid. År 1981 vart Volden noregsmeister på langdistansen og tok sølv på normaldistansen. I mellomtida vann ho sølvmedaljen under verdsmeisterskapen i sveitsiske Thun, einast svenske Annichen Kringstad orienterte betre. I 1982-sesongen forsvarte meistertittelen i langdistanse-NM, kom på fjerdeplass individuelt og fekk sølv i stafett i nordisk meisterskap, samt NM-bronse på normaldistansen. Året etter vart ho noregsmeister på normaldistansen, etter å ha vorte nummer i verdsmeisterskapen.

Den 1. september 1984 i Bardu vart Volden nordisk meister framom landskvinna Jorunn Teigen. Dagen etter tok ho si andre gullmedalje då Noreg vann ein suveren siger på stafetten. Teigen, Ragnhild Bratberg og Ellen Sofie Olsvik var dei andre på meisterlaget. I den etterfylgjande 1985-sesongen vann Volden sølvmedaljen i den individuelle tevlinga under verdsmeisterskapen i Australia, ho fekk sølv også i stafetten. Deretter vart ho norsk meister i Korgen i Nordland.

Siste helga i august 1986 forsvarte Volden den nordiske meistertittelen på Åland, og saman med med nemnde Bratberg, Olsvik og Teigen sikra ho seg gull også i stafetten. I noregsmeisterskapen 1986 måtte ho nøye seg med bronse. Året etter fekk ho NM-sølv i langdistanse-NM, så vel som i NM klassisk løype. Under verdsmeisterskapen 1987 i Frankrike makta ikkje dei norske kvinnene å blande seg inn i medaljestriden i den individuelle tevlinga. Stafettlaget, beståande av Bratberg, Ragnhild Bente Andersen, Olsvik og ankerkvinne Volden, revansjerte seg og vart verdsmeistrar, minuttet føre favorittane frå Sverige.

År 1988 la norske kvinner beslag på alle medaljane i den individuelle tevlinga under den nordiske meisterskapen i Halmstad, Ragnhild Bratberg sigra framom Anne Line Nydal, Volden kom på bronseplass. Dei tre fylgde opp med å vinne Noregs tredje rake stafettgull i nordisk meisterskap, førnemnde Andersen tok seg av den andre etappen.

Volden deltok ikkje i orientering i 1989. Sidan var ho aktiv frå 1990 til 1994, utan å satse like sterkt som før. I 1992 lukkast ho vinne sølv i NM kort løype.

Kjelder

Brit Volden i Store norske leksikon
Kunnskapsforlagets idrettsleksikon

Norske orienteringsløparar
idrettsutøvarar frå Oslo
Hero (2002)

Hero (英雄, Yīng Xióng) er ein kinesisk wuxia-film frå 2002, regissert av Zhang Yimou og med musikk av Tan Dun.

Hero kom ut i Kina den 24. oktober 2002, og var den dyraste og mest innbringande filmen i kinesisk filmhistorie fram til Red Cliff frå 2009.

Handling 
Filmen går føre seg under Krigarrika-tida. Ei gruppe leiemordarar, Flygande snø (飛雪) (Maggie Cheung), Brotne sverd (殘劍) (Tony Leung) og Lang himmel (長空) (Donnie Yen), svor å ta livet av kongen av Qin (秦王) (Chen Daoming). Namnlaus (無名) (Jet Li) kjem til palasset for å kreva løn for å ha sigra over desse tre.

Medverkande 
 Jet Li som  Namnlaus
 Tony Leung Chiu Wai som Brotne Sverd
 Maggie Cheung som Flygande Snø
 Zhang Ziyi som Måne
 Chen Daoming som Kongen av Qin
 Donnie Yen som Lang himmel

Kjelder

Denne artikkelen bygger på «Hero (film)» frå ,  den 31. august 2021.

Bakgrunnsstoff 
 

Filmar frå 2002
Kinesiske kampsportfilmar
Kinesiskspråklege filmar
Reisa mot vest

Reisen mot Vest  (kinesisk skrift 西游记; pinyin Xīyóujì; Wade-Giles Hsiyu-chi) er ein av dei fire klassiske romanane i kinesisk litteratur. Han kom fyrst ut anonymt i 1590-åra under Ming-dynastiet. Sjølv om det ikkje finst direkte bevis på kven som skreiv forteljinga, er forfattarskapen tradisjonelt blitt tilagt Wu Cheng'en.

Romanen er ei fiktiv og mytologisk forteljing om den buddhistiske munken Xuanzang si pilegrimsferd til India under Tang-dynastiet for å henta sutraene. Bodhisattvaen Guan Yin gjev, etter ønske frå Buddha Amitabha, denne oppgåva til munken og dei tre disiplane og vernarane hans: apen (Sūn Wùkōng), grisen (Zhū Bājiè) og sandmonsteret Shā Wùjìng.

Svensk omsetjing
I Sverige er heile verket gjeve ut i fem bind 1995-1996 i ei omsetjing av Göran Malmqvist.

Kjelder

Denne artikkelen bygger på «Reisen mot Vest» frå ,  den 31. august 2021.

Litteraturkritiske studiar
James S. Fu: Mythic and Comic Aspects of the Quest. Singapore: Singapore University Press, 1977.
C.T. Hsia: «The Journey to the West», i The Classic Chinese Novel. New York: Columbia UP, 1968. 115–164.
Karl S.Y. Kao: «An Archetypal Approach to Hsi-yu chi», i Tamkang Review 5, no.2 (Oct 1974). 63–98.
Andrew Plaks: The Four Masterworks of the Ming Novel. Princeton: Princeton UP, 1987. 183–276.
Andrew Plaks: «Journey to the West», i  Miller, Barbara S. (red.): Masterworks of Asian Literature in Comparative Perspective. New York – London: M.E. Sharpe, 1994. 272–284.
Anthony C. Yu: «Two Literary Examples of Religious Pilgrimage: The Commedia and the Journey to the West», i History of Religions 22, no. 3 (Feb 1983). 202–230.

Kinesiske romanar
Shenmo
Bøker frå 1590
Teenage Wildlife

«Teenage Wildlife» er ein song skriven av David Bowie i 1980 for albumet Scary Monsters (and Super Creeps). Med ei lengd på nesten sju minutt er han den lengste songen på albumet og den lengste Bowie hadde spelt inn sidan «Station to Station» (1976). Han var sidan forbigått av andre, lengre songar som «Bring Me the Disco King» frå 2003 og «Blackstar» i 2016.

Musikk og tekst

Den originale tittelen på songen var «It Happens Everyday». Produsenten Tony Visconti sa «I staden for å syngje 'Not another teenage wildlife' song han 'It happens everyda-a-ay.'»

Mot eit musikalsk arrangement som minna mykje om den klassiske songen hans «Heroes», inkludert teksturaktig gitarspeling av både Robert Fripp og Chuck Hammer, og vandrande fraser etter tekstparagrafane, verkar Bowie å rette målet mot post-punk-artistane, særskild Gary Numan, som var inspirerte av nettopp Bowie:

A broken-nosed mogul are you
One of the new wave boys
Same old thing in brand new drag
Comes sweeping into view
As ugly as a teenage millionaire
Pretending it’s a whiz-kid world

I eit intervju i 1980 sa Bowie om Numan og hans «whiz-kid world» at «Det Numan gjorde gjorde han glimrande, men i repetisjon, det er det same om att og om att når du har høyrt det ein gong. Det er den falske ideen om eit høgteknologisk samfunn og alt det som ikkje eksisterer. Eg trur ikkje me er nokon stad nær eit slikt samfunn. Det er ei enorm myte som diverre er blitt foreviga, trur eg, ved å lese om kva eg har gjort i det rockeområdet i det siste, og i forbrukarområdet har fjernsynet frykteleg mykje å svare for med tanke på fabrikasjonen av denne dataverd-myta.» Songaren Boy George har sagt at favorittsongteksten hans var «As ugly as a teenage millionaire».

Andre utgjevingar
Songen kom ut på samleplata The Collection (2005).

Konsertversjonar
Songen vart ofte spelt under Outside-turneen i 1995-1996 og to ulike konsertopptak finst på albuma Ouvre le Chien (Live Dallas 95) (2020) og No Trendy Réchauffé (Live Birmingham 95) (2020).

Medverkande
David Bowie: solovokal
Tony Visconti: kor vokal
Robert Fripp: gitar
Carlos Alomar: gitar
Chuck Hammer: gitarsynthesizer
Roy Bittan: piano
George Murray: bassgitar
Dennis Davis: trommer

Kjelder

Denne artikkelen bygger på «Teenage Wildlife» frå ,  den 31. august 2021. 
 oppgav desse kjeldene:

Bakgrunnsstoff
 

Songar om tenåringar
David Bowie-songar
Songar frå 1980
Songar skrivne av David Bowie
Songar produserte av Tony Visconti
Songar produserte av David Bowie
Dissesongar
Scream Like a Baby

«Scream Like a Baby» er ein song skriven av David Bowie i 1980 for albumet Scary Monsters (and Super Creeps).

Musikk og tekst
Songen fokuserer på ein hovudperson kalla Sam som i lag med forteljaren på songen tilsynelatande sit i eit politisk fengsel. Sjølv om songen er sett til framtida, er soga i fortid, på ein måte som Bowie skildra som «framtidsnostalgi... Ei blikk attende på noko som ikkje har skjedd enno». Musikalsk er songen kjend for den «ultra-moderne new wave-gitarsynth-lyden», og for at Bowie nytta varispeed-vokal for å illustrere Sam sin nedadgåande spiral i fengselssjukehuset  – i følgje NME-kritikaren Roy Carr og Charles Shaar Murray er effekten som «om forteljaren på 'All the Madmen' var busett i verda i '1984'».

«Scream Like a Baby» var eit av fleire spor på Scary Monsters som utvikla seg frå songar Bowie hadde skrive fleire år tidlegare. Denne vart opphavleg komponert i 1973 med ein annan tekst, som «I Am a Laser» for The Astronettes (Ava Cherry, Geoffrey MacCormack og Jason Guess). Bowie arbeidde på eit album for gruppa, men det vart etter kvart droppa og kom til slutt ut i 1995 som eit Ava Cherry-album kalla People from Bad Homes. «I Am a Laser» var eit av spora her.

Bowie hadde tenkt å spele songen i 1987 under Glass Spider-turneen, men droppa songen frå setlista før turneen kom i gang.

Andre utgjevingar
 Han kom ut som B-sida til singelen «Fashion» i oktober 1980.

Medverkande
David Bowie – solovokal
Tony Visconti – korvokal
Carlos Alomar – gitar
Andy Clark – synthesizer
George Murray – bassgitar
Dennis Davis – trommer

Notes

Denne artikkelen bygger på «Scream Like a Baby» frå ,  den 31. august 2021. 
 oppgav desse kjeldene:

Bakgrunnsstoff
 

David Bowie-songar
Songar frå 1980
Songar skrivne av David Bowie
Songar produserte av Tony Visconti
Songar produserte av David Bowie
The Best of Bowie

The Best of Bowie er eit samlealbum av den engelske musikaren David Bowie, gjeve ut i 1980 på K-tel. Plateomslaget var basert på 12"-singelutgåva av Bowie-singelen «Fashion». Albumet nådde tredjeplassen på UK Albums Chart.

I tillegg til sjeldne 7"-utgåver av «Fame» og «Golden Years», inneheld samlinga unikt klippa utgåver av «Life on Mars?» og «Diamond Dogs», slik at ein skulle få plass til alle 16 spora på ein LP. Tidlege eksemplar av LP-plata hadde eit klistremerke på baksida som synte sporlista. Om ein fjerna klistremerke kunne ein sjå den originale sporlista med «Drive-In Saturday» (frå Aladdin Sane, 1973) som spor 7 i staden for konsertversjonen av «Breaking Glass».

Innhald
Alle songane skrivne av David Bowie, utanom der andre er nemnde.

Salslister

Kjelder

Denne artikkelen bygger på «The Best of Bowie» frå ,  den 31. august 2021. 
 oppgav desse kjeldene:

Samlealbum av David Bowie
Samlealbum frå 1980
Album produserte av Gus Dudgeon
Album produserte av David Bowie
Album produserte av Tony Visconti
Album produserte av Ken Scott
K-tel-album
Christiane F. av David Bowie

Christiane F. – Wir Kinder vom Bahnhof Zoo er eit filmmusikkalbum av David Bowie, utgjeve på LP i 1981 på RCA Records (og sidan på CD på EMI i 2001), for filmen om Christiane F. Den tyske tittelen på filmen, Christiane F. – Wir Kinder vom Bahnhof Zoo, tyder «me barna frå Zoo-stasjonen», og syner til jernbanestasjonen i Berlin i Tyskland.

Sjølv om store delar av filmusikkalbumet (utanom «Station to Station», «TVC 15» og «Stay») består av songar frå Berlinperioden til Bowie (1977-1979), føregår soga i Christiane F. i 1976-1977. Christiane F. var på konserten under Isolar-turneen i 1976 i Berlin, som vart opna med songen «Station to Station». Konsertversjonen som er i filmen og på filmmusikkalbumet er henta frå albumet Stage, spelt inn på Isolar II-turneen i 1978. I filmen kan ein sjå Bowie framføre denne songen.

Innhald
All musikk av David Bowie utanom der andre er nemnde.

Salslister

Vekeslister

Årslister

Kjelder

Denne artikkelen bygger på «Christiane F. (album)» frå ,  den 31. august 2021. 
 oppgav desse kjeldene:

Album produserte av David Bowie
Album produserte av Tony Visconti
Filmmusikkalbum av David Bowie
Filmmusikkalbum frå 1981
RCA Victor-album
EMI Records-album
Changestwobowie

Changestwobowie  er eit samlealbum av den engelske musikaren David Bowie, gjeve ut i november 1981 på RCA Records. Det er ein oppfølgjar til samleplata Changesonebowie frå 1976, og tittelen og plateomslaget følgjer same formatet som det albumet. 

I tillegg til utvalde singlar frå tida etter 1976, kom albumet med fem songar frå tidlegare i karrieren til Bowie, som ikkje hadde vore på Changesonebowie, inkludert «Wild Is the Wind» frå Station to Station, som vart gjeven ut på singel for å marknadsføre albumet, i lag med ein nyfilma musikkvideo for songen.  Albumet gjorde det ikkje like godt på salslistene som det første hadde gjort, og nådde 24. plassen på UK Album Chart og 68. plassen i USA.

RCA gav ut albumet på CD i 1984, men denne gjekk raskt trekt attende, i lag med andre album av Bowie, på grunn av ein konflikt mellom Bowie og RCA. Changestwobowie vart ikkje gjeve ut på ny då Rykodisc fekk rettane til å gje ut heile Bowie-katalogen på ny i 1990. Rykodisc sette i staden saman eit nytt samlealbum kalla Changesbowie, ei utvida utgåve av Changesonebowie.

Changestwobowie kom ut i si opphavlege form på Rhino, på vinyl, CD og på digitale format den 13. april 2018.

Innhald
Alle songar skrivne av David Bowie, utanom der andre er nemnde.

Salslister
Album

Salstrofé

Kjelder

Denne artikkelen bygger på «Changestwobowie» frå ,  den 31. august 2021. 
 oppgav desse kjeldene:

Samlealbum av David Bowie
Samlealbum frå 1981
RCA Records-album
NM i turn 1957 for menn

Noregsmeisterskapen i turn 1957 for menn vart avvikla i Turnhallen i Bergen laurdag 30. november og sundag 1. desember, med Bergens Turnforening som arrangør. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane. «Begge dager var Turnhallens store sal fullsatt av et meget interessert publikum, og i går var det atskillige som ikke kom inn.»

Tolvkamp 

Åge Storhaug var bestemann i bøylehest, frittståande og skranke. Arvid Håkonsen vann svingstang og Alf Olsen ringar, medan Håkonsen og Storhaug fekk like mange poeng i hopp.

Kjelder
Bergens Arbeiderblad 2. desember 1957

Noregsmeisterskap i 1957
Noregsmeisterskap i turn
Idrettstilskipingar i Vestland
Idrett i Bergen
Magne Lystad

Magne Lystad () var ein norsk orienteringsløpar frå Lunderseter i Hedmark. Han vart nordisk mester i 1957 og 1959, i 1962 sigra han i det nyinnførte europameisterskapet. Han hadde 7 individuelle mesterskap og fem stafettmesterskap.

Aktiv
Lystad vart norsk meister fyrste gongen i 1954, ein prestasjon han fylgde med å vinne dei neste tre meisterskapa. I 1957 vart han i tillegg nordisk meister på suverent vis framom tre landsmenn, meisterskapen vart avvikla ved Hegra i Nord-Trøndelag. To år seinare vart han på ny både norsk og nordisk meister, den siste meisterskapen fann stad ved Ålborg i Danmark. I 1960 og 1962 vart han noregsmeister for sjette og sjuande gong, sommaren i mellom kom han på tredjeplass i den nordiske meisterskapen.

Høgdepunktet for Lystad kom ved den fyrste av to europameisterskap. Sundag 23. september 1962 i Løten sprang han inn til sigerstida 1.48.32 og slo andremann med 5 minutt og 39 sekund. I 1964 var han med i det norske firemanns-laget som tok sølv i stafetten under EM. Han avslutta år som aktiv løpar med å vinne bronsemedaljen i den individuelle tevlinga ved den nordiske meisterskapen 1965 ved Hokksund.

Med laget sitt, Lunderseter IL, vart Lystad stafettmeister i noregmeisterskapane 1956, 1957, 1958, 1961 og 1964.

År 1957 vart Magne Lystad tildelt både Morgenbladets gullmedalje og Sportsjournalistenes statuett for triumfen i den nordiske mesterskapen.

Kjelder
Store norske leksikon

Norske orienteringsløparar
Rare av David Bowie

Rare (ofte kalla Bowie Rare) er eit samlealbum av den engelske musikaren David Bowie, gjeve ut på RCA Records i desember 1982. Forholdet mellom Bowie og plateselskapet var dårleg på denne tida. Bowie hadde nettopp spelt inn den siste musikken sin for RCA Records med Baal EP, og vart fornærma då dei gav ut ein fem år gammal duett med Bing Crosby («Peace on Earth/Little Drummer Boy») som singel utan at han vart spurt først. Bowie informerte RCA om at han var misnøgd med Rare, og kom til å signere for EMI Records for det neste albumet sitt. Alle songane på Rare vart gjevne ut for første gongen på LP og kassett. 

Samlinga inneheld sjeldne innspelingar mellom 1969 og 1980. RCA gav ikkje ut Rare i USA, og det kom heller ikkje ut på CD, slik mange av dei andre RCA-albuma vart i 1984. 

Albumet låg 11 veker inne på UK Album Chart og nådde 34. plassen på lista.

Innhald
Alle songar skrivne av David Bowie utanom der andre er nemnde.

Salslister

Kjelder

Denne artikkelen bygger på «Rare (David Bowie album)» frå ,  den 1. september 2021. 
 oppgav desse kjeldene:

Samlealbum av David Bowie
Samlealbum frå 1982
RCA Records-album
Rakia

Rakia, rakija eller raki er ein alkoholhaldig drikk som liknar brandy og blir framstilt gjennom destillasjon av gjæra frukter. Drikken er populær i Balkan, Tyrkia, tyskspråklege land, Ungarn, Italia og Frankrike. Alkoholinnhaldet er normalt 40 prosent, men heimelaga rakia kan vera sterkare, opptil 50–60 prosent. Prepečenica er dobbel-destillert, slavisk framstilt rakia, med eit alkoholinnhald som av og til overstig 60 prosent.

Rakia er rekna som nasjonaldrikk i dei slaviske og sørslaviske landa som Serbia, Montenegro, Slovenia, Slovakia, Bosnia og Hercegovina, Bulgaria, Makedonia og Kroatia. I Serbia og blant serbarar i Bosnia-Hercegovina og Kroatia er det vanleg at ein vinterstid drikk varm og søta rakija, denne drikken blir kalla  vert kalla kuvana rakija ('tillaga rakija'). 

I Albania og Kosovo lager ein raki rrushi (rakia/raki) av druer eller av krike (av og til av morbær). Plommer og druer til drikken blir av og til blanda med andre ingrediensar, som urter, honning, sure kirsebær og valnøtter etter ein destillasjon.

Namn 

 Albansk: raki rrushi
 Bosnisk: rakija / ракија
 Bulgarsk: ракия, rakija
 Gresk: ρακί, raki
 Kroatisk: rakija
 Makedonsk: ракија / rakija
 Montenegrinsk: rakija / ракија
 Rumensk: rachiu (reg. răchie)
 Serbisk: ракија / rakija
 Slovakisk: pálenka
 Slovensk: žganje
 Tysk: Obstler
 Ungarsk: pálinka
 Tyrkisk: rakı

Kjelder 

Denne artikkelen bygger på «Rakia» frå ,  den 2. september 2021.

Bakgrunnsstoff

Brennevin
NM i turn 1979 for menn

Noregsmeisterskapen i turn 1979 for menn vart avvikla i Mandal i Vest-Agder helga 3.–4. november. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.

Tolvkamp

Løge fekk bestemannspremie for armapparata, Johannessen i frittståande og Borgen i hopp.

Kjelder
Arbeiderbladet 5. november 1979

Noregsmeisterskap i 1979
Noregsmeisterskap i turn
Idrettstilskipingar i Agder
Idrett i Lindesnes
NM i turn 1980 for menn

Noregsmeisterskapen i turn 1980 for menn vart avvikla i Porsgrunn i Telemark helga 3.–4. mai Deltakarane tevla i sekskamp.

Sekskamp

Kjelder
Sportsboken 80-81. Dreyer Bok Stavanger. 1980.

Noregsmeisterskap i 1980
Noregsmeisterskap i turn
Idrettstilskipingar i Vestfold og Telemark
Idrett i Porsgrunn
Huanglong

Huanglong (kinesisk 黃龍) er eit scenisk og historisk interessant område i Songpan i nordvestre Sichuan i Kina. Det ligg i den sørlege delen av fjellkjeda Minshan, 150 km nordvest for provinshovudstaden Chengdu. Området er kjent for sjøane sine som får farge frå kalkspatsavleiringar. Det finst òg fleire utryddingstruga artar her, mellom anna kjempepanda.

I 1992 blei Huanglong historiske og vitskaplege interesseområde sett på UNESCO si verdsarvliste som naturarv.

Galleri

Referansar 

Denne artikkelen bygger på «Huanglong» frå ,  den 2. september 2021.

Bakgrunnsstoff 

 UNESCO World Heritage Centre - Huanglong Scenic and Historic Interest Area
 UNEP World Conservation Monitoring Centre - Huanglong Scenic and Historic Interest Area

Sichuan
Verdsarv i Kina
NM i turn 1978 for menn

Noregsmeisterskapen i turn 1978 for menn vart avvikla i Tromsø i Troms helga 23.–24. september. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.

Tolvkamp

Kjelder
Rogalands Avis 25. september 1978

Noregsmeisterskap i 1978
Noregsmeisterskap i turn
Idrettstilskipingar i Troms
Idrett i Tromsø